**ACTA D’OBERTURA D’OFERTES**

Plaça de la Vila, 1 • 08470 Sant Celoni • NIF. P-0820100 F

**Identificació de la sessió:**

Data: 12.06.2024

Inici: 11.10 hores

Fi: 11.17 hores

Lloc: Dependències de la Secretaria municipal

**Components de la unitat tècnica:**

Óscar Chamorro Chamorro Cap de la Policia Local

Antoni Tortosa Sánchez Secretari municipal

Anna Puig Soler Tècnica d’Administració general

**Expedient:**

Número 2024/1921

Referència de contractació I-08/2024

Contractació per a l’adquisició del dret d’ús del programa informàtic de gestió policial DRAG, així com del servei per a la seva actualització, manteniment i atenció a l’usuari

**Ordre del dia:**

1. Obertura del sobre digital de la proposició presentada.
2. Proposta, si s’escau, per a l’adjudicació del contracte.

**Antecedents:**

El Ple municipal, en sessió de 30.05.2024, va aprovar l’expedient de contractació per a l’adquisició del dret d’ús del programa informàtic de gestió policial DRAG, així com del servei per a la seva actualització, manteniment i atenció a l’usuari

L’expedient conté el Plec de prescripcions tècniques (PPT) i el Plec de clàusules administratives particulars (PCAP) que han de regir la contractació mitjançant procediment negociat sense publicitat, entenent que, per raons tècniques d’exclusivitat, existeix només una empresa capacitada per realitzar la prestació objecte del contracte, tal com s’ha indicat des de l’Àrea de Seguretat Ciutadana i en aplicació de l’article 168.a.2n de la Llei 9/2017, de 8 de novembre, de contractes del sector públic

El Ple municipal va delegar en la Junta de Govern Local l’adopció de tots els acords que s’hagin de prendre en el present procediment, ja siguin actes de tràmit o no, inclosa l’adjudicació del contracte. La delegació de competències s’ha publicat al Butlletí oficial de la província de Barcelona del dia 10.06.2024 i al tauler municipal d’anuncis.

Atès que, com s’ha dit, resulta innecessària la licitació del contracte, s’ha convidat a presentar oferta a la mercantil Dragclic SL, amb NIF B65001893.

La clàusula 14 del PCAP estableix que per al present procediment no es constitueix Mesa de contractació, essent suficient que l’obertura de la proposició es dugui a terme per una unitat tècnica en acte no públic, a través de la Plataforma de serveis de contractació pública de Catalunya, quan hagi finalitzat el termini per a la seva presentació.

**Desenvolupament de la sessió:**

Es reuneixen les persones que conformen la unitat tècnica encarregada de l’obertura de la proposició, les quals procedeixen a obrir el sobre digital presentat per Dragclic SL i comproven:

1. Que la declaració responsable del compliment de les condicions establertes legalment per contractar amb l’Administració s’ajusta al model de l’annex I del PCAP.
2. Que l’oferta presentada ascendeix a la quantitat de 24.050,00 €, IVA no inclòs (preu pels 4 anys de durada del contracte).
3. Que, pel que fa al tractament de les dades personals, els servidors estaran ubicats a l’Espai Comú Europeu i els serveis associats als mateixos es prestaran des de Sant Adrià del Besós.

**Conclusions:**

D’acord amb la clàusula 12 del PCAP l’únic criteri de valoració de l’oferta és el preu, entenent que l’objecte del contracte està prou ben definit.

Atès que l’oferta presentada no supera el preu de licitació del contracte (que és de 24.050,40 €, IVA no inclòs, pels 4 anys de durada del contracte), la unitat tècnica proposa a la Junta de Govern Local que adjudiqui el contracte per a l’adquisició del dret d’ús del programa informàtic de gestió policial DRAG a Dragclic SL, amb NIF B65001893, previ requeriment a la mercantil per a que en el termini de 10 dies hàbils presenti la documentació que s’indica a la clàusula 15 del PCAP, això és:

* La documentació acreditativa de les circumstàncies consignades en la declaració responsable aportada com annex I, i que no figurin inscrites (o no estiguin actualitzades) en el Registre Electrònic d’Empreses Licitadores (RELI) de la Generalitat de Catalunya.

* El document que acrediti la constitució de la garantia definitiva.

S’aixeca la reunió i s’estén la present acta que se signa en prova de conformitat.

El Secretari municipal El cap de la Policia Local La tècnica d’Administració General